cyanic-selkie/wikianc huggingface dataset:
Brandönd
Brandönd (fræðiheiti: Tadorna tadorna) er stórvaxin og skrautleg önd sem minnir á gæs bæði hvað varðar stærð og lögun. Goggur andarinnar er rauðbleikur, fæturnir bleikir og búkurinn hvítur með brúnum og svörtum flekkjum. Höfuðið og hálsinn eru dökkgræn. Brúnt belti er um miðju og nær það aftur á bakið. Axlarfjaðrir eru svartar. Dökk rák nær frá bringu eftir endilöngum kviðnum. Kynin eru svipuð í útliti en kvenfuglarnir eru minni.
Brandendur eru léttar í gangi og á sundi og hefja sig snögglega til flugs án tilhlaups. Þær eru áberandi hálslangar á flugi. Brandönd verpir yfirleit 8 eggjum sem klekjast út á mánupi og verða ungarnir fleygir á 6-7 vikum. Báðir foreldrar sjá um uppeldi unga. Kjörlendi brandanda er grunnsævi og leirur þar sem þær sía fæðu úr leðjunni. Þær halda sig við voga og árósa og fara sjaldan lengra en 1 - 2 km frá sjó. Karlfuglinn tístir og flautar um varptíma en kvenfuglinn gargar og kvakar.
Brandönd er farfugl og var áður fáséður flækingsfugl á Íslandi. Fyrsta varp sem vitað er um á Íslandi er 1990. Síðan hefur hún sést árlega í Borgarfirði. Stofninn á Íslandi telur nú vel yfir þúsund fugla og eru höfuðstöðvar hans við ósa Hvítár í Borgarfirði.
Brandönd er alfriðuð.
Pálmi Jónsson í Hagkaup
Pálmi Jónsson (3. júní 1923 - 4. apríl 1991) var íslenskur lögfræðingur og athafnamaður. Pálmi var umsvifamikill í verslunarrekstri og stofnaði verslunina Hagkaup árið 1959.
Ævi
Pálmi fæddist á bænum Hofi á Höfðaströnd og ólst þar upp. Hann var sonur hjónanna Jóns Jónssonar bónda (1894-1966) og Sigurlínu Björnsdóttur húsfreyju (1898-1986). Pálmi átti tvíburasysturina Sólveigu. Einnig ólust upp á bænum frændur tvíburanna þeir Andrés Björnsson og Friðrik Pétursson sem voru á svipuðu reki. Það var jafnan mannmargt á Hofi. Vinnumenn, vinnukonur, sumarkrakkar, ættingjar, gestir og gangandi.
Fljótlega tók fólk eftir Pálmi hversu útsjónarsamur Pálmi var í að finna nýjar leiðir ýmist til að létta fólki störfin eða gera þau árangursríkari. Þetta átti eftir að koma sér vel í viðskiptum.
Pálmi átti létt með að læra. Eftir nám í Barnaskólanum á Hofsósi fluttist hann suður og fór í Menntaskólann í Reykjavík og lauk stúdentsprófi vorið 1942. Hann bjó hjá frænda sínum og nafna Pálma Hannessyni rektor. Pálmi lærði síðan lög í Háskóla Íslands og lauk lögfræðiprófi 1951. Strax á námsárunum voru viðskipti farin að eiga hug hans.
Pálmi kynntist Jónínu Sigríði Gísladóttur (1921-2008) á háskólaárum sínum og kvæntist henni árið 1959. Jónína stundaði framan af verslunarstörf en gerði svo húsmóðurstarfið að aðalstarfi. Hún hafði mikinn áhuga á menningu og listum ásamt því að stunda hestamennsku og garðrækt. Heilbrigðismál voru Jónínu mikið hugðarefni og studdi hún t.a.m. við Hjartadeild Landspítalans með peningagjöfum til tækjakaupa. Þau hjónin eignuðust fjögur börn.
Haustið 1959 stofnaði Pálmi Hagkaup, áður hafði hann stundað ýmis konar viðskipti, til dæmis rekið veitingastað og ísgerðina Ísborg í félagi við Steingrím Hermannsson. Í fyrstu var Hagkaup póstverslun og var hún til húsa í gamalli fjósbyggingu við Miklatorg í Reykjavík. Pálmi gerði næstum allt sjálfur, yfirbyggingin var engin. Það var nýlunda í versluninni að Pálmi gaf út verðlista handa viðskiptavinum sínum.
Pálmi hafði forgöngu um byggingu Kringlunnar sem opnuð var árið 1987. Með henni var sömuleiðis brotið blað í verslunarsögunni. Verslunarmiðstöð af slíkri stærðargráðu var óþekkt hérlendis og bar hugmyndin bæði vott um framsýni og áræðni.
Í janúar árið 1991 var Pálmi sæmdur riddarakrossi Hinnar íslensku fálkaorðu fyrir störf að málefnum verslunar.
Pálmi Jónsson lést fyrir aldur fram í apríl árið 1991.
Stefania Turkewich
Stefania Turkewich-Lukianovych  (25. apríl 1898 – 8. apríl 1977) var úkraínskt tónskáld, píanóleikari og tónlistarfræðingur. Hún er talin fyrsta kventónskáld Úkraínu. Á tíma sovéskra yfirráða í Úkraínu voru verk hennar bönnuð.
Æskuár
Afi Stefaníu (Lev Túrkevítsj) og faðir hennar, (Ívan Túrkevítsj), voru prestar. Móðir hennar, Sofía Kormosjiv, var píanóleikari sem hafði lært hjá Karol Mikuli og Vilém Kurz og var einnig kunnug ungu óperusöngkonunni Sólómíju Krúsjelnítska. Allir meðlimir fjölskyldunnar voru tónhneigðir og léku á hljóðfæri. Stefanía lék á píanó, hörpu og harmonium. Síðar sagði hún um barnæsku sína og ást fjölskyldunnar á tónlist:
"Í miðju alls var móðir mín, sem lék listilega á píanó. Þegar ég var barn fannst mér fátt skemmtilegra en að hlusta á hana spila. Síðan stofnuðum við stofuhljómsveit heima hjá okkur. Hljómsveitinni var skipað þannig að pabbi lék á bassa, móðir mín á píanóið, Ljonjó á selló, ég á harmonium og Marika og Zenkó á fiðlur. Pabbi stofnaði líka fjölskyldukór. Þetta voru fyrstu skref okkar inn í heim tónlistarinnar. Pabbi sparaði aldrei við sig né kom með afsakanir þegar tónlistarlíf okkar var annars vegar."
Nám
Stefania hóf tónlistarnám hjá rússneska tónskáldinu Vasíl Barvinskíj. Frá 1914 til 1916 stundaði hún nám í Vín sem píanóleikari hjá tékkneska píanókennaranum Vilém Kurz. Eftir fyrri heimsstyrjöldina lærði hún hjá pólska tónfræðingnum Adolf Chybiński við Háskólann í Lviv og sótti einnig fyrirlestra hans um tónfræði við Tónlistarskólann í Lviv.
Árið 1919 gaf Stefania út sitt fyrsta tónverk, Helgistund (Літургію), sem var flutt nokkrum sinnum í Dómkirkju Heilags Georgs í Lviv.
Árið 1921 hóf hún nám hjá bæheimsk-austurríska tónlistarfræðingnum Guido Adler við Vínarháskóla og austurríska tónskáldinu Joseph Marx við Tónlistar- og sviðslistaháskólann í Vínarborg. Stefania Turkewich lauk kennaraprófi við skólann árið 1923.
Árið 1925 giftist hún Robert Lisovskyi og flutti með honum til Berlínar þar sem hún bjó 1927 til 1930 og stundaði nám hjá Arnold Schönberg og Franz Schreker. Árið 1927 eignuðust hjónin dótturina Zoju (Зоя).
Árið 1930 fór Turkewich til til Prag í Tékkóslóvakíu og nam hjá Zdeněk Nejedlý við Karlsháskólann og hjá Otakar Šín við Tónlistarskólann í Prag. Hún lærði einnig tónsmíðar hjá Vítězslav Novák við Tónlistarskólann. Haustið 1933 kenndi hún píanóleik og varð meðleikari við skólann. Árið 1934 varði hún doktorsritgerð sína, sem fjallaði um úkraínska þjóðtrú í rússneskum óperum. Hún lauk doktorsprófi í tónlistarfræði árið 1934 frá Úkraínska fríháskólanum í Prag. Hún varð fyrsta konan frá Galisíu (þá hluti Póllands) til að ljúka doktorsprófi.
Þegar hún kom aftur til Lviv varð hún kennari í tónfræði og píanóleik við Tónlistarskólann í Lviv frá 1934 þar til síðari heimsstyrjöldin braust út. Turkewich gerðist þá meðlimur í Sambandi úkraínskra atvinnutónlistarmanna.
Seinni heimstyrjöldin
Haustið 1939, eftir hernám Sovétríkjanna í vesturhluta Úkraínu, starfaði Turkewich-Lukianovych sem leiðbeinandi og konsertmeistari við óperuna í Lviv og var frá 1940 til 1941 dósent við tónlistarskóla borgarinnar. Þegar tónlistarskólanum var lokað vegna hernáms Þjóðverja gerðist hún kennari við tónlistarskóla ríkisins. Vorið 1944 fór Turkewich frá Lviv og flutti til Vínarborgar. Árið 1946 flutti hún til suðurhluta Austurríkis til þess að flýja Sovétmenn og síðan til Ítalíu, þar sem annar eiginmaður hennar, Nartsiz Lúkjanovítsj, vann sem læknir fyrir Breta.
England
Haustið 1946 flutti Turkewich til Bretlands þar sem hún bjó í Brighton (1947–1951). Hún bjó og starfaði á nokkrum stöðum í Englandi: Í London (1951–1952), Barrow Gurney (nálægt Bristol) (1952–1962), Belfast (á Norður-Írlandi) (1962–1973) og Cambridge (frá 1973). Undir lok fjórða áratugarins fór hún aftur að semja tónverk. Öðru hverju tók hún aftur að sér störf sem píanóleikari, sérstaklega árið 1957 við tónleikaröð samfélags Úkraínumanna á Englandi og árið 1959 á píanótónleikum í Bristol. Hún var meðlimur í Félagi breskra kventónskálda og tónlistarkvenna (sem var lagt niður árið 1972).
Árið 1970 var ópera Turkewich, Hjarta Oksönu, flutt í Winnipeg í tónleikahöllinni Centennial Concert Hall undir leikstjórn systur hennar, Írenu Turkevycz-Martynec.
"Centennial Concert Hall- sunnudag klukkan 19.30: Úkraínska barnaleikhúsið kynnir Hjarta Oksönu, óperu eftir Stefaniu Turkevich-Lukianovich, sem er saga stúlku sem mætir goðsagnaverum í galdraskógi í leit að týndum bræðrum sínum."
Arfleifð
Tónsmíðar Stefaniu Turkewich eru nútímalegar að formi en notast við sagnaminni úr úkraínskri þjóðlagatónlist, þegar þau eru ekki expressjónísk. Hún hélt áfram að semja tónverk fram á áttunda áratuginn. Stefania Turkewich lést þann 8. apríl 1977 í Cambridge á Englandi.
Moritz Schlick
Moritz Schlick(14. apríl 1882 – 22. júní 1936) var þýskur heimspekingur. Hann var helsti upphafsmaður rökfræðilegrar raunhyggju og aðalskipuleggjandi Vínarhingsins. Schlick var myrtur af Johann Nelböck, fyrrverandi nemanda sínum.
Fjarstýring
thumb|Fjarstýring
Þursabit (hljómplata)
Þursabit er önnur breiðskífa Þursaflokksins.
Skorarhlíðar
Skorarhlíðar eru brattar, klettóttar og skriðurunnar suðurhlíðar Stálfjalls, sem er austan við Rauðasand, en austan þeirra taka Sigluneshlíðar við. Um hlíðarnar var áður torfær og hættuleg gönguleið milli Rauðasands og Barðastrandar og er ýmist gengið í snarbröttum hlíðum eða stórgrýti í fjörunni, yfir tuttugu kílómetra leið. Hættulegasti hluti leiðarinnar kallast Geirlaugarskriður, snarbrattar fram á brún hengiflugs.
Í Stálvík austast í Skorarhlíðum er gömul surtarbrandsnáma, Stálfjallsnáma, og voru þar unnin brúnkol á árunum 1915-1917. Þar unnu um 50 manns þegar mest var en vinnslan borgaði sig ekki, enda aðstæður mjög erfiðar.
SMART-reglan
SMART-reglan er þekktur leiðarvísir við setningu markmiða en hún segir að öll markmið verði að vera:
Alþingiskosningar 1931
Alþingiskosningar 1931 voru kosningar til Alþingis Íslands sem fóru fram 12. júní 1931. Á kjörskrá voru 50.617 manns og kosningaþátttaka var 78,2%. Niðurstöður kosninganna urðu þær að ríkisstjórn Tryggva Þórhallssonar hélt velli með fjögurra þingmanna meirihluta en aðeins 35% atkvæða á bak við sig vegna þess ójafnvægis sem var milli atkvæðavægis í dreifbýlum kjördæmum og þéttbýlum. Niðurstöður kosninganna þóttu samt mikill varnarsigur fyrir Framsóknarflokkinn eftir Þingrofsmálið þá um vorið.
Niðurstöður
Niðurstöður kosninganna voru þessar:
Tengt efni
Kosningasaga
Gluggatjöld
thumb|Gardínur
Gluggatjöld eða gardínur eru yfirliett taudúkar notaðar til þess að draga úr ljósmagni, sem berst inn í íbúð eða hindra að sjáist inn um glugga. Tilgangurinn er að bjóða upp á friðhelgi eða hjálpa til með svefn. Rimlagardínur eru gardínur sem eru gerðar úr málmi, tré eða plasti og sem maður getur sett niður og snúið. Hefðbundnar gardínur eru oftast úr efni og eru einfaldlega dregnar fyrir gluggan. Gardínur fást í fjölbreyttum litum og stærðum.
Naomi Klein
Naomi Klein (fædd 8. maí 1970) er kanadískur rithöfundur, aðgerðarsinni og kvikmyndagerðarkona sem er þekkt fyrir pólitíska greiningu sína og gagnrýni á kapítalisma, vörumerkjavæðingu og á hnattvæðingu í þágu fyrirtækja Frá september 2018 hefur hún unnið á launum hjá styrktarsjóði Gloriu Steinem sem fyrirlesari í fjölmiðla-, menningar- og kvennafræði við Rutgers-háskóla.
Þorvaldur Þórðarson
Þorvaldur Þórðarson (líka: Thor(valdur) Thordarson) er prófessor  í bergfræði og eldfjallafræði við Háskóla Íslands.
Námsferill
Hann fékk Bachelor of Science gráðu í Háskóla Íslands 1984 og Master of Science gráðu 1990 í háskóla University of Texas í Austin. Dóktorsgráðu í eldfjallafræði fékk hann í háskólanum University of Hawaii.
Naomi Klein
Árið 2014 gaf Klein út bókina Þetta breytir öllu: Kapítalisminn gegn loftslaginu, sem komst á metsölulista The New York Times og hlaut verðlaun úr styrktarsjóði Hilary Westons í flokki fræðibókmennta sama ár og hún kom út. Árið 2016 hlaut Klein Sydney-friðarverðlaunin fyrir aðgerðir hennar í þágu baráttunnar gegn loftslagsbreytingum.
Klein birtist oft á alþjóðlegum og innlendum listum yfir áhrifamestu hugsuði samtímans. Árið 2014 birtist hún meðal annars á lista Gottlieb Duttweiler-stofnunarinnar yfir leiðandi hugsuði, könnun tímaritsins Prospect um áhrifamestu hugsuðina og lista tímaritsins Maclean's yfir áhrifamestu Kanadamennina. Klein er stjórnarmeðlimur baráttuhópsins 350.org, sem berst fyrir heftingu á losun gróðurhúsalofttegunda.
Þorvaldur Þórðarson
Starfsferill
Adaláhugamálin hans í vinnuni eru: eldjallaefnafræði, bergefnafræði og sambönd á milli veðurfars og eldvirknis á Íslandi eins og á öðrum stórflæðigosasvæðum (á ensku: Large Igneous Provinces).
Astrakhanfylki
thumb|right|Kort sem sýnir staðsetningu Astrakanfylkis í Rússlandi. Astrakanfylki (rússneska: Астраха́нская о́бласть, Astrakhanskaya oblast) er fylki (oblast) í Rússlandi. Fylkið er við norðurströnd Kaspíahafs við ósa Volgu þar Astrakankanatið var áður frá 15. öld til 16. aldar þegar Ívan grimmi lagði það undir sig. Höfuðstaður fylkisins er borgin Astrakan. Íbúar voru um ein milljón árið 2002.
Naomi Klein
Fences and Windows
thumb|Klein flytur ræðu árið 2002. Fences og Windows (2002) er safn af greinum og ræðum eftir Klein sem skrifaðar voru fyrir hönd andhnattvæðingarhreyfingarinnar. Allur ávinningur af bókinni fer til hagsmunastofnana aðgerðasinna í gegnum sérstakan styrktarsjóð.
The Take
The Take (2004) er heimildarmynd sem Klein gerði í samstarfi við eiginmann sinn. Hún fjallar um verkamenn í verksmiðju í Argentínu sem tóku yfir lokað iðnaðarver og hófu framleiðslu á ný sem ein heild. Fyrsta sýning myndarinnar í Afríku var í Kennedy Road Shack-hverfinu í suður-afrísku borginni Durban, þar sem hústökuhreyfingin Abahlali baseMjondolo varð til.
The Shock Doctrine
thumb|Klein árið 2008 með pólsku útgáfuna af The Shock Doctrine. Þriðja bók Klein, The Shock Doctrine: The Rise of Disaster Capitalism, var gefin út þann 4. september árið 2007. Í bókinni færir Klein rök fyrir því að frjálsa markaðsstefnan sem Nóbelsverðlaunahafinn Milton Friedman og Chicago-hagfræðingarnir stungu upp á hafi komist til valda í löndum eins og Síle á stjórnarárum Pinochets, Póllandi og í Rússlandi á stjórnarárum Jeltsíns. Bókin heldur því einnig fram að ýmis stefnumótunarverkefni (til dæmis einkavæðing í efnahagskerfi Íraks á stjórnartíð hernámsliðsins í kjölfar Íraksstríðsins) hafi verið þröngvað upp á ríki á meðan íbúar þeirra voru í losti vegna náttúruhamfara, samfélagsóeirða eða innrása. The Shock Doctrine varð metsölubók á heimsvísu, komst á metsölulista á The New York Times. og var þýdd á 28 tungumál.
Amentotaxus
Amentotaxus er ættkvísl smárra trjáa og runna af ýviðarætt (Taxaceae). Þær vaxa í heittemraða belti suðaustur Asíu.
1499
thumb|right|Siglingaleið [[Vasco da Gama um Indlandshaf.]] thumb|right|[[Katharina von Bora.]] Árið 1499 (MCDXCIX í rómverskum tölum)
Á Íslandi
Fædd
Dáin
Erlendis
Fædd
Dáin
Hornsílaætt
Hornsílaætt (fræðiheiti Gasterosteidae) er ætt fremur smávaxinna fiska sem hafa gadda fyrir framan bakugga sem þeir reisa upp við áreiti.
Ein tegund, hornsíli er algeng á Íslandi.
Mauricio Macri
Mauricio Macri (f. 8. febrúar 1959) er argentínskur stjórnmálamaður sem var  forseti Argentínu frá árinu 2015 til ársins 2019. Hann er fyrrum byggingaverkfræðingur og vann fyrstu tveggja umferða forsetakosningarnar í sögu Argentínu árið 2015, en tveggja umferða kerfið hafði verið tekið upp árið 1994. Hann er fyrsti lýðræðislega kjörni forseti Argentínu frá árinu 1916 sem hvorki er Perónisti né úr Róttæka borgarabandalaginu. Macri hafði verið borgarstjóri Búenos Aíres frá 2007 til 2015 og var fulltrúi borgarinnar á neðri deild argentínska þingsins frá 2005 til 2007. Helsta áherslumál Macri í forsetaembætti var að laga Argentínu að alþjóðlegum fjármálamörkuðum á ný í samvinnu við Alþjóðagjaldeyrissjóðinn.
Macri fæddist í Tandil í Búenos Aíres-sýslu. Faðir hans var Francesco Macri, kunnur ítalskur athafnamaður í iðn- og byggingageirunum. Mauricio ólst upp á yfirstéttarheimili og hlaut bakkalársgráðu í byggingaverkfræði úr Kaþólska háskólanum í Argentínu. Hann nam síðar við viðskiptadeild Columbia-háskóla í New York. Macri varð forseti knattspyrnuliðsins Boca Juniors árið 1995. Árið 2005 stofnaði hann miðhægriflokkinn Propuesta Republicana eða PRO.
Árið 2016 nefndi bandaríska tímaritið Time Macri einn af 100 voldugustu einstaklingum í heimi og voldugasta forseta í Rómönsku Ameríku.
Macri tapaði endurkjöri árið 2019 fyrir mótframbjóðanda sínum, perónistanum Alberto Fernández.
Haf
thumb|250px|right|[[Brim]] Haf eða sjór er samfelld vatnslausn sem þekur meirihluta yfirborðs jarðar eða 71%. Selta sjávar er um 3,5%, mestmegnis vegna borðsalts (natríumklóríðs). Talið er að allt líf hafi hafist í vatni en sumar lífverur byrjuðu síðar að færa sig upp á yfirborðið og af þeim er talið að líf á yfirborðinu sé komið. Sjór er samt ennþá heimkynni allflestra lífvera á jörðinni en þar má t.d. finna spendýr svo sem hvali og seli og aragrúa fiska og margt fleira. Um 60-70% súrefnis verður til fyrir tilstilli ljóstillífunar í plöntusvifi og þara sem finna má í hafinu.
Sjónum er venjulega skipt í fimm úthöf, þ.e. Atlantshaf, Kyrrahaf, Indlandshaf, Norður-Íshaf og Suður-Íshaf en þau skiptast síðan í minni flóa og höf. Þar sem höfin mæta eyjaklösum og meginlöndum verða til jaðarhöf og innhöf. Minni hlutar hafs þar sem það mætir landi eru kallaðir sjór, sund, vík, vogur, flói og fjörður. Manngerðir skipaskurðir, eins og Súesskurðurinn og Panamaskurðurinn, eru gerðir til að tengja saman hafsvæði.
Ísland liggur á mörkum þriggja hafa: Grænlandshafs, Íslandshafs og Noregshafs.
Ari Alexander Ergis Magnússon
Ari Alexander Ergis Magnússon (f. 30. mars 1968) er íslenskur myndlistamaður, kvikmyndaleikstjóri og handritshöfundur. Ari útskrifaðist með B.F.A.-gráðu í myndlist frá listaháskólanum Paris College of Art (þá Parsons Paris School of Design) í París í Frakkland árið 1996. Í kvikmyndum hefur Ari aðallega einbeitt sér að gerð heimildarmynda en árið 2018 kom út hans fyrsta kvikmynd í fullri lengd, Undir halastjörnu.
Tilleiðsla
Tilleiðsla eða aðleiðsla er röksemdafærsla þar sem alhæft er út frá takmörkuðum vitnisburði. Í tilleiðslu styðja forsendurnar niðurstöðuna en tryggja hana ekki.
Dæmi um tilleiðslu
Eftirfarandi er dæmi um tilleiðslu:
Dæmið sýnir glögglega eðli tilleiðslu: dregin er almenn ályktun út frá hinu einstaka. En þar sem ályktað er út fyrir forsendurnar er niðurstaðan ekki örugg. Ef við erum ekki viss um að hafa séð hverja einustu kráku í heiminum – sem er ómögulegt í framkvæmd – þá er alltaf mögulegt að til sé ein sem er öðruvísi á litinn. (Það mætti bæta því við skilgreiningu á kráku að hún sé svört; en ef tveir „krákulegir“ fuglar væru nákvæmlega eins fyrir utan litinn, þá myndum við segja að önnur krákan væri svört en hin væri nýtt og sjaldgæft afbrigði t.d. blárrar kráku – við myndum samt sem áður segja að hvort tveggja væri afbrigði kráku.)
Síberískur husky
Síberískur husky eða Síberíu-husky er afbrigði af hundi, sem á uppruna sinn að rekja til Síberíu. Síberískur husky er stór og úthaldsmikill hundur og er þekktur fyrir að þola vel kulda. Þeir geta unnið í allt að -60 °C. Upprunalega voru þeir ræktaðir sem smalahundar til að smala hreindýrum, sem sleðahundar og til að halda börnum heitum. Síberískur husky er léttari en margir aðrir sleðahundar, svo sem Alaska malamute og grænlenskur sleðahundur og þykja því hentugri til að draga léttari farm á meiri hraða.
Ásareynir
Armeníureynir (Sorbus hajastana) er reynitegund.
Útbreiðsla og búsvæði
Í Armeníu er hann aðallega í Sevan, Aparan og Gegham. Einnig er hann í Kákasus. Búsvæði hans er í 1600–2400 metrum yfir sjávarmáli á grýttum hlíðum, í skógum og við trjálínu í háu grasi.
Lýsing
Hár runni. Blöðin eru heil, oddbaugótt, tennt og leðurkennd. Um 9 til 13sm löng og 5 til 9 sm breið. Glansandi dökkgræn að ofan, að neðan þétt hvít lóhærð. Blómin eru hvít í hálfsveip. Berin eru dökkrauð.
Húsafell
thumb|300px|Strútur, Eiríksjökull og Kaldadalsvegur séð frá landi Húsafells. Húsafell er bær, kirkjustaður og áður prestssetur í Borgarfjarðarsýslu. Þar er nú sumarbústaðasvæði, ferðamannaþjónusta og tjaldsvæði. Þar er boðið upp á gistingu og þar er einnig verslun, sundlaug, og golfvöllur.
Staðhættir
Húsafellsland nær inn til jökla, að Eiríksjökli og Langjökli, og er jörðin mjög landmikil, um 100 ferkílómetrar. Bærinn er í miðju Hallmundarhrauni, í Húsafellsskógi, lágvöxnum birkiskógi. Mjög veðursælt er í Húsafelli og skjólgott í hrauninu. Í Húsafellsskógi voru fjölmennustu útihátíðir landsins um verslunarmannahelgi haldnar á árunum kringum 1970 og á hátíðinni 1969 voru um tuttugu þúsund manns.
Í grenndinni eru Barnafoss og Hraunfossar og hellarnir Víðgelmir og Surtshellir. Margar góðar gönguleiðir eru í Húsafellslandi og þaðan er einnig farið í ferðalög um nágrennið, til dæmis að Eiríksjökli eða Langjökli, upp á Arnarvatnsheiði eða suður Kaldadal.
Söguágrip
Í Laxdælasögu sem er skrifuð um 1170 er þess getið að Brandur Þórarinsson hafi búið þar. Húsafell var lengi prestssetur og þekktasti presturinn sem þar sat er án efa Snorri Björnsson, sem var Húsafellsprestur 1756-1803. Um hann eru margar sögur, bæði þjóðsögur og staðfestar heimildir, og um hann hafa verið skrifaðar bækur. Hann var annálaður kraftajötunn og var einnig talinn fjölkunnugur. Húsafellssteininn er steinn sem Snorri reyndi krafta sína á.
Þegar aðalleiðin milli Norðurlands og Suðurlands lá um Arnarvatnsheiði fyrr á öldum var Húsafell í alfaraleið og þar var mjög gestkvæmt. Á síðari árum hafa komið fram tillögur um að leggja veg frá Húsafelli yfir Stórasand og til Norðurlands.
Ásgrímur Jónsson listmálari dvaldi eftir 1940 oft í Húsafelli á sumrin og eru margar myndir hans tengdar staðnum. Núverandi kirkja í Húsafelli var byggð eftir hugmynd Ásgríms.
Gvass
thumb|Gvass-litir eru vanalega blandaðir með vatni til að fá fram réttan blæ. thumb|Gvass-mynd eftir Glenn O. Coleman af Battery Park. Gvass er ógagnsær og mattur vatnslitur og myndir sem eru málaðar með sérstakri gerð slíkra þekjulita, gvass-myndir. Í gvass-litum er hvítt litarefni sem gerir litina matta og veldur því að þeir eru þekjulitir þannig að bakgrunnur skín ekki í gegn eins og í venjulegum vatnslitum. Gvass-málun hentar vel til að gera teikningar eins og litskrúðug plaköt. Í stað gvass þá er stundum notaðir akrýllitir sem eru vatnsleysanlegir þegar þeir eru blautir en þola vatn þegar þeir hafa þornað.
Indverskur makríll
Indverskur makríll (fræðiheiti: Rastrelliger kanagurta) er makríltegund úr Scombridae fjölskyldunni. Þaðan er hann kominn af borrum (e. Perciformers) en það er stærsti ættbálkur hryggdýra og telja um 40% allra fiska í heiminum, eða um 7000 tegunda til hans. (Wikipedia, e.d.) Til gamans má geta að einkenni borra er sú að bakuggar og raufaruggar skiptast í tvennt þar sem fremri hlutinn er með harða geisla og sá aftari með mjúka geisla. Þeir eru venjulega með kviðugga með einum hörðum geisla og allt að fimm mjúkum, ýmist undir hálsinum eða á maganum.
IPad
iPad er spjaldtölva (e. tablet [computer]) hönnuð, þróuð og seld af Apple. Tækið er notað til að skoða stafrænar bækur (frá iBookstore), myndir og myndbönd, horfa á tónlist, vafra um á Internetinu og spila leiki. Stærð og þyngd tækisins á milli þeirra snjallsíma og fartölva. Stýrikerfið á iPad er sama og það sem keyrt er á iPod touch og iPhone. Hægt er að nota forrit sem skrifað var fyrir iPhone á iPad. Án breytinga getur iPad aðeins verið notað með forriti sem hleðið er niður frá App Store forritversluninni frá Apple. Forritið iWork fæst líka á iPad, en fylgir ekki með henni.
Indverskur makríll
Mörg önnur skemmtileg nöfn má finna á fiskinum, en á enskri síðu Wikipedia þar stendur meðal annars að hann sé kallaður t.d. “Kembung” í Indónesíu og  “Bangda” á Indverskri mállýsku sem heitir Marathi.
IPad
Eins og iPod Touch og iPhone er iPad með fjölsnertiskjá, ólík öðrum spjaldtölvum sem settar hafa verið á markað. Þessum tölvum var stýrt með stílum og flestar voru með innbyggðum lyklaborðum. Lyklaborðið á iPad er á snertiskjánum og er aðeins sýnt þegar það er notað. iPad er með Wi-Fi-samband til að hlaða gögnum niður frá Internetinu en sumar tegundir eru líka með 3G (valmöguleiki fyrir fyrstu kynslóð), 4G, eða 5G-samband. Tónlist (o.fl.) er hægt að flutja yfir á iPad með iTunes-forriti frá tölvu í gegnum USB-kapal. iPad er með örgjörva sem þróaður hefur verið og framleiddur af Apple, Apple A4.
Apple kynnti fyrstu iPad janúar 2010 og yfir 3 milljónir tæki seldust í fyrstu 80 daga. Árið 2010 seldust 14,8 milljónir iPad-stykki um heiminn,  sem var um 75% af öllum spjaldtölvum sem seldar var það ár. Fyrir iPad 2 var kynnt mars 2011 hafa yfir 15 milljónir stykki selst. Búast má við að markaðshlutdeild iPad í Bandaríkjunum verður um 83% árið 2011.
Indverskur makríll
Staðsetning og heimkynni makrílsins
Hrygningarsvæði fisksins má finna í kringum Indland í mars fram að september og síðan í kringum Seychelles eyjarnar frá september að mars. Ástæðan fyrir því að hrygningarstaðirnir séu tveir er sú að Indland liggur á norðurhveli jarðar en Seychelles eyjarnar á suðurhveli. Þar með eru sitthvorir tímarnir mjög hentugir eftir veðurfari og árstíðum á sínu svæði.
Hrygningin á sér stað í lotum. Eggin eru lögð í vatnið og eru utan frjóvguð. Indverski makríllinn gætir síðan ekki eggja sinna, heldur eru þau skilin eftir til að myndast, þróast og þroskast sjálf. Seiði nærast síðan á plöntusvifi líkt og kísilþörungum og litlum dýrasvifum, meðal annars skelkröbbum. Þegar þau eldast og þroskast, styttast garnirnar þeirra og matarræði þeirra breytist.
IPad
Forsaga
thumb|200px|[[Steve Jobs kynnir fyrstu iPad]] Fyrsta spjaldtölvan sem Apple kynnti var lófatölvan Newton MessagePad 100, sem kynnt var árið 1993. Tilkynningu MessagePad 100 fylgdi þróun örgjörvans ARM6 í sambandi við breska fyrirtækið Acorn Computers. Apple þróaði líka spjaldtölvufrumgerð sem byggð var á PowerBook Duo og hét PenLite en ákveðið var að ekki selja hana svo að sölutekjur af MessagePad væru ekki skemmdar. Apple kynnti nokkrar aðrar Newton-lófutölvur en síðasta tölvun í þessari línu, MessagePad 2100, var tekin af markaðnum árið 1998.
Indverskur makríll
Staðsetning og heimkynni makrílsins
Fullorðinn makríll af þessari tegund nærist því fyrst og fremst á lifrum, rækjum og minni fisk sem verður á hans vegi.
IPad
Forsaga
Apple for aftur inn í fartækjamarkaðinn árið 2007 með tilkynningu iPhone. Hann er snjallsími sem er smærri en iPad en með myndavél og farsímatæki. iPhone var fyrsta tækið frá Apple með fjölsnertiskjá og stýrikerfinu iOS (nefnt iPhone OS á þeim tíma). Borið hafði verið út orðróm um tilkynningu iPad í nokkur ár fyrir árið 2009. Talið var að nafnið á þessari spjaldtölvu gæti verið iTablet eða iSlate. Nafnið iPad er að því er talið er tilvísun til tækis í Star Trek sem heitir PADD og lítur mjög svipað út. Steve Jobs kynnti iPad 27. janúar 2010 á blaðamannafund í Yerba Buena Center for the Arts í San Francisco.
Indverskur makríll
Útlit og útlitseinkenni
Lögun fisksins er hóflega djúp, en höfuðið er aðeins dýpra en líkaminn sjálfur. Kjálkinn er ekki mjög sjáanlegur enda fellur hann að augnbeininu sjálfu, en verður þó sýnilegra alveg við augað. Indverski makríllinn hefur þunnar, dökkar og langsumar línur á efri part búksins, sem geta þó verið gyllt á einstaka fiskum.
IPad
Forsaga
Síðar sagði Jobs að þróun á iPad hefði byrjað áður en þróun á iPhone en ákveðið væri að setja hana í hillu þegar hann fattaði að hugmyndir hans væru eins góðar í farsíma.
Indverskur makríll
Útlit og útlitseinkenni
Einnig er á honum að finna svatan blett á búknum nálægt eyrugganum (pectoral fin) sem einkennir hann vel. Bakuggar (e. dorsal fins) eru gulleitir með svarta enda á meðan kviðuggar (e. caudal) og eyruggar (e. pectoral fins)  eru einungis gulleitir. Hinir uggarnir eru dökkir.
Makríllinn getur orðið allt að 35cm langur, en meðalstærð hans er í kringum 25 centimetra. Makríllin hefur sundmaga.
IPad
Fyrsta kynslóð
Í fyrstu var iPad seld aðeins í Apple Store-verslunum og í netverslun fyrirtækisins. Síðan hún var kynnt hefur iPad fengist í mörgum verslunum meðal annars Amazon, Walmart, Best Buy, Verizon og AT&T. iPad var sett á markað í Ástralíu, Frakklandi, Japan, Kanada, Sviss, Þýskalandi, og á Bretlandi, Ítalíu og Spáni þann 28. maí 2010. Forpantanir hófust á þessum löndum þann 10. maí. iPad var kynnt í Austurríki, Belgíu, Hollandi, Hong Kong, Lúxemborg, Mexíkó, Nýja-Sjálandi, Singapúr, og á Írlandi þann 23. júlí. Innflutningur tækisins inn í Ísrael var bannaður í stuttan tíma vegna áhyggja á að Wi-Fi-kubburinn í iPad gæti trufla önnur tæki. iPad var kynnt opinberlega í Kína þann 17. september 2010.
Tækið var mjög vinsælt en 300.000 stykki seldust fyrsta daginn. Áður en 3. maí 2010 hafa milljón iPad selst, í um helming tíma sem milljón iPhone selst. Á símafund 18. október 2010 tilkynnti Steve Jobs að Apple hefði selt fleiri iPad-stykki en Mac-stykki í þann ársfjórðung. Samtals seldust um 15 milljónir iPad áður en tilkynning iPad 2.
iPad 2
Steve Jobs tilkynnti iPad 2, annað kynslóð af iPad, 2. mars 2011 á blaðamannafund þó að hann væri í veikindaleyfi á þeim tíma. iPad 2 er 33% þynnri en fyrsta iPad, og í henni er hraðari tvíkjarna örgjörvi: Apple A5. Samkvæmt Apple er þessi örgjörvi tvívegis hraðari en sá í fyrstu iPad. Í nýrra útgáfunni eru innbyggðar myndarvélar bæði að aftan og framan sem má vera notaðar til að halda FaceTime-vídeósamtöl, og innbyggður snúðvísir. Rafhlaðan í henni endist í 10 klukkustundir, eins og fyrsta útgáfan. Verðin eru líka svipuð.
iPad 2 hefur verið á markað í Bandaríkjunum síðan 11. mars 2011 og fæst í Apple Store-verslunum og netverslun Apple. iPad 2 var tilkynnt í öðrum löndum 25. mars, meðal annars í Ástralíu, Frakklandi, Kanada, Mexíkó, Þýskalandi og á Bretlandi og Íslandi. Kynningu iPad í Japan var frestað vegna hamfaranna en tækið er nú til sölu þar.
Ľubomír Luhový
Ľubomír Luhový (fæddur 31. mars 1967) er fyrrverandi knattspyrnumaður. Hann spilaði 11 leiki með landsliðinu.
Belgorodfylki
thumb|right|Kort sem sýnir staðsetningu Belgorodfylkis í Rússlandi. Belgorodfylki (rússneska: Белгоро́дская о́бласть, Belgorodskaja oblast) er fylki (oblast) í Rússlandi. Fylkið er í suðvesturhluta Rússlands við landamærin að Úkraínu. Höfuðstaður fylkisins er Belgorod. Íbúafjöldi var ein og hálf milljón árið 2010.
1498
thumb|right|Aftaka [[Girolamo Savonarola|Savonarola.]] Árið 1498 (MCDXCVIII í rómverskum tölum)
Á Íslandi
Fædd
Dáin
Erlendis
Fædd
Stálfjall
Stálfjall er fjall (650 m.y.s.) við norðanverðan Breiðafjörð, á milli Barðastrandar og Rauðasands. Það er bratt, klettótt og skriðurunnið í sjó fram og víðast lítið sem ekkert undirlendi. Suðurhlíðar þess kallast Skorarhlíðar Rauðasandsmegin og Sigluneshlíðar Barðastrandarmegin og var þar áður gönguleið milli byggðanna, erfið og hættuleg.
Mikil surtarbrandslög eru í Stálfjalli og þar var kolanáma, Stálfjallsnáma, á árum heimsstyrjaldarinnar fyrri.
Nílarborri
Nílarborri (Lates niloticus), stundum nefndur nílarkarfi, er vatnafiskur af borraætt sem lifir í Afríku. Nílarborri er veiddur til matar og í sportveiði.
Útlit, æxlun og vöxtur
Langvaxinn og þunnvaxinn. Hausinn er meðalstór og frammjór, stórmynntur sem nær aftur móts við mið augu. Neðri skoltur er framteygður. Tálknlok eru með einum gaddi og eru 7 stykki af tálknbogatindum. Rákin nær að jaðri sporðsins. Bakuggi er tvískiptur með 7-8 broddgeisla á fremri hluta og einn broddgeisla og 8-11 liðgeisla aftari hluta. Raufaruggi er með 3 broddgeislum og 6-9 liðgeislum. Sporðurinn er ávalur. . Nílarborrinn er yfirleitt með græn- eða brúnklædda slikju að ofan en silfraður að neðan.
Astrakhan
Astrakan (rússneska: А́страхань, Astrakhanj; tatarska: Ästerxan; persneska: حاجی‌ترخان Haji-Tarkhan) er borg í suðurhluta evrópska Rússlands. Borgin stendur við ósa Volgu þar sem hún rennur út í Kaspíahaf. Íbúafjöldi er um hálf milljón.
Nílarborri
Fæða
Fæðuúrval nílarborrans samanstendur af fiskum, skordýrum, krabbadýrum og lindýrum. Val fæðunnar er misjafnt og fer eftir stærð nílarborrans, heimkynnum og framboði fæðunnar. Seiði nílarborrans éta aðallega rauðátu, rækjur, smáseiði, kuðunga og skeljar. Eftir því sem fiskurinn stækkar verða síklíðar 95% af fæðuneyslu þeirra og því stærri sem hann verður, því stærri fæðu leggur hann sér til munns.
Það að nílarborranum hafi verið dreift í Viktoríuvatn hefur haft alvarlegar afleiðingar. Yfir 300 innfæddar tegundir hafa útrýmst vegna fæðuvals hans.
Útbreiðsla
Nílarborri er útbreiddur í vötnum og ám í Eþíópíu, Afríku. Aðallega er hann að finna í stórum ám svo sem Níl, Tjad, Níger, Senegal og Volta. Hann finnst í mismunandi tegundum ferskvatns. Þeir kjósa volgt vatn, aðallega hitabeltisvatn, en þar verða þeir mjög stórir og fjölmennir. Fullorðnir nílarborrar finnast aðallega á 10 - 60 metra dýpi, þar sem nóg er af súrefni, grjóti, mýrum og á grunnsævi, ungviðið finnst aðallega á grynningum við ströndina.
Veiðar
Nílarborri er oft notaður til ræktunar og er þekktur sportveiðifiskur. Hann er aðallega veiddur með botnvörpu, handveiðarfærum, nót, lagnetum og gildrum. Seldur aðallega ferskur á markaði en líka frosinn.
Málmleysingi
Málmleysingjar, ásamt málmum og málmungum, mynda einn af þremur flokkum frumefna þegar flokkað er eftir jónunar- og tengieiginleikum. Hjá málmleysingjum lýsa þessir eiginleikar sér þannig að þeir eru einstaklega rafeindadrægir. Það er að segja, þeir eru mun fúsari til að bæta við sig gildisrafeind frá öðrum atómum en að gefa slíka rafeind frá sér.
Beitarfiskur
thumb|250px|O. niloticus niloticus Beitarfiskur eða Borri einnig nefndur (Hekluborri) (fræðiheiti Oreochromis niloticus) er fiskur sem lifir í ferskvatni og er algengur sem eldisfiskur. Beitarfiskur hefur ekki verið lengi við Ísland en hann var fluttur til Íslands frá Kanada árið 2008. Kjörhitastig borrans í eldi er 27 °C og má hitastigið  ekki fara undir 19 °C ef það gerist þá hættir hann að taka til sín fæðu og honum fer að hraka mjög hratt. Hann er þekktur fyrir að búa við fáa sjúkdóma og er harðgerður í eldi í samanburði við aðra eldisfiska. Fiskurinn deyr við hitastig undir 12 °C þannig að hann kemur aldrei til með að þrífast í íslenskri náttúru. Hann fjölgar sér allt árið um kring og nær sláturstærð á sex til átta mánuðum en til samanburðar má nefna að bleikja þarf um 20-24 mánuði í eldi.
Heimsmynd
Heimsmynd var íslenskt tímarit sem kom út frá 1986-1995. Í tímaritinu voru m.a. viðtöl, fréttaskýringar, greinar um innlend og erlend stjórnmál, matargerð, tísku og dægurmál.
Útgáfufélagið Ófeigur hf. gaf tímaritið út en Herdís Þorgeirsdóttir var aðaleigandi fyrirtækisins og jafnframt útgefandi og ritstjóri Heimsmyndar lengst af. Á árabilinu sem Heimsmynd kom út var tímaritaútgáfa hérlendis í blóma og tímarit til sölu í söluturnum, matvöruverslunum, bókaverslunum og víðar. Í upplagskönnun Verslunarráðs Íslands árið 1991 kom fram að Heimsmynd væri það íslenska tímarit sem prentað væri í flestum eintökum eða að meðaltali í tæplega 9200 eintökum.
Árið 1994 seldi Herdís útgáfuna til Friðriks Friðrikssonar og Vilborg Einarsdóttir sem verið hafði blaðamaður á Morgunblaðinu tók við ritstjórn Heimsmyndar. Útgáfan lifði hins vegar ekki lengi eftir eigendaskiptin og fljótlega hætti blaðið að koma út.
Tenglar
Heimsmynd á Timarit.is
Lexía (plata)
Lexía er 33 snúninga LP hljómplata gefin út af Tónaútgáfunni árið 1982. Á henni flytur hljómsveitin Lexía tólf lög. Platan er pressuð hjá ALFA Hafnarfirði. Ljósmyndir Oddur Sigurðsson. Prentun: Valprent h/f Akureyri. Hönnun umslags: Marinó Björnsson.
Stálfjallsnáma
thumb|right|Brúnkol (surtarbrandur). Stálfjallsnáma er gömul surtarbrandsnáma í Stálfjalli á Barðaströnd og var stundaður þar námugröftur á árunum 1916-1918 en aðstæður voru mjög erfiðar og kolin misjöfn og var vinnslunni því hætt.
Í grein um ferð í Barðastrandasýslu árið 1916 kemur fram að húsið á Saurbæ á Rauðasandi er hitað upp með kolum úr Stálfjalli og er því lýst svona: “Þar sá jeg kolin úr Stálfjallshlíðunum. Sögðu konur mjer að þau hefðu gert ofninn eldrauðann að utan, og lifði í þeim eldur alla nóttina og fram á dag. Sögðu þær að þau væru betri en besti mór þar, og er hann þó víða góður þar; 8 þumla þykt væri besta kolalagið, en mikið rusl fylgdi oft með kolum þessum.”
Beinn kostnaður
Beinn kostnaður er allur sá kostnaður nefndur sem rekja má beint til framleiðslu ákveðinnar vöru (Dæmi: Laun og hráefni). Beinn kostnaður er ávallt notaður í ákveðnu hlutfalli við fjölda framleiddra eininga af vörunni.
Skoska upplýsingin
Skoska upplýsingin var tími mikillar grósku og útgáfu í vísindum, heimspeki og bókmenntum í Skotlandi á upplýsingaöldinni (1730 til 1800).
Meðal helstu heimspekinga þessa tíma var Francis Hutcheson, sem var deildarforseti heimspekideildar Háskólans í Glasgow frá 1729 til 1746. Hann var meðal upphafsmanna leikslokasiðfræðinnar. Thomas Reid var helsti málsvari hinnar skosku heimspeki heilbrigðrar skynsemi. David Hume var annar af helstu heimspekingum Skotlands á þessum tíma. Hann var einn meginhugsuður raunhyggjunnar en hafði einnig mikil áhrif í siðfræði og hagfræði. Meginhagfræðingur skosku upplýsingarinnar var þó Adam Smith, faðir nútímahagfræði.
Meðal annarra meginhöfunda tímabilsins má nefna James Burnett, Adam Ferguson, James Hutton, John Millar, John Playfair, William Robertson, Walter Scott, William Smellie og Dugald Stewart.
Yoweri Museveni
Yoweri Museveni (f. 15. september 1944) er úgandskur stjórnmálamaður sem hefur verið forseti Úganda frá árinu 1986. Museveni var þátttakandi í uppreisnarhreyfingum sem steyptu af stóli ríkisstjórnum Idi Amin (1971–79) og Miltons Obote (1980–85). Á tíunda áratugnum naut Museveni talsverðrar hylli á vesturlöndum sem fulltrúi nýrrar kynslóðar afrískra leiðtoga. Á forsetatíð Museveni hefur tilölulegur stöðugleiki og hagvöxtur ríkt í Úganda. Hins vegar hafa valdaár hans einnig einkennst af afskiptum Úganda af borgarastríði í Kongó og öðrum hernaðarátökum við Stóru vötnin. Þar á meðal má nefna uppreisn Andspyrnuhers Drottins í norðurhluta Úganda, sem kostaði fjölda mannslífa. Museveni hefur einnig staðið fyrir bælingu á pólitísku andófi og hefur gert breytingar á úgöndsku stjórnarskránni til þess að nema úr gildi takmarkanir á fjölda kjörtímabila sem forsetinn má sitja (2005) og aldurstakmark á forsetaembættið (2017) til þess að framlengja valdatíð sína.
Morgan Nicholls
thumb|Morgan Nicholls Morgan Daniel Nicholls er enskur tónlistamaður. Í dag aðstoðar hann sveitina Muse á tónleikum og spilar á píanó, gítar, trompet og syngur einnig bakraddir.
Súðin
Súðin var strandferðarskip við Íslandsstrendur um miðja 20. öld. Súðin varð fyrir loftárás þýskrar orrustuflugvélar á Skjálfandaflóa þann 16. júní 1943. Tveir menn létust í árásinni.
Skipið var keypt fyrir Skipaútgerð ríkisins árið 1930 frá Gautaborg og kom til landsins 18. maí það ár. Súðin var smíðuð í Þýskalandi árið 1895 og hafði áður heitið Cambria og Goethe. Hún var 811 tonn og 189 fet að lengd. Eftir breytingar sem ríkið lét gera á skipinu gat það flutt 64 farþega, 24 á fyrsta farrými og 40 á öðru farrými.
Fyrstu árin eftir stríð eignaðist útgerðin skipin Þyril (frá setuliðinu) og Herðubreið og Skjaldbreið sem keypt voru frá Englandi. 1949 var því gamla Súðin seld. Hún var gerð út sem fiskiskip á Grænlandsmiðum eitt sumar en síðan sigldu eigendur hennar henni til Seylon þar sem hún var seld 1952.
Johnny English Strikes Again
thumb|[[David Kerr leikstjóri ​​myndarinnar á frumsýningunni í Bandaríkjunum á Johnny English Strikes Again í New York.]] Johnny English Strikes Again er bresk gamanmynd frá 2018 með Rowan Atkinson í aðalhlutverki og er sjálfstætt framhald af kvikmyndinni Johnny English Reborn frá 2011 og er þriðja kvikmyndin í röðinni en fyrst kom Johnny English frá 2003. Leikstjóri er David Kerr og höfundur handrits er Willam Davies. Í myndinni gerist það að netárás hefur leitt í ljós hverjir allir virku leyniþjónustumennirnir í Bretlandi eru neyðist Johnny English að finna tölvuþrjótinn. Kvikmyndin var frumsýnd 5. október 2018 í Bretlandi. Aðalleikarar eru Rowan Atkinson, Ben Miller, Olga Kurylenko og Emma Thompson.
Framleiðsla
Hinn 4. apríl 2018 kom í ljós að titillinn var Johnny English Strikes Again. Myndin var síðan frumsýnd 5. október 2018 í Bretlandi.
Hljómborð
Hljómborð er rafhljóðfæri sem að líkist píanói. Það er notað til að framkalla hin ýmsu hljóð og hljóðfæri.
Teclado (instrumento musical)
Söngur
Söngur er tónlist flutt af söngvara, sem myndar tónana með raddböndunum.
Það að púa er að syngja orðalaust (sbr. púa eitthvert lag), raula eða söngla er að syngja lágt, kveða fyrir munni sér, rolla er að syngja hátt og illa, tripla er að syngja með trillum (eða þríradda) og að kveða undir nefnist það að fylgja öðrum í söng.
Klassískur söngur skiptir raddsviði í kvennraddir sópran (efri) og alt (neðri) og karlraddir tenór (efri) og bassa (neðri). Síðan eru til raddsvið innan þessarra radda.
Söngtegundir
Söngstílarnir eru margir. Til er bablsöngur (enska: scat singing), flúrsöngur (enska: coloratura), grallarasöngur (gamaldags sálmasöngur), gregoríanskur söngur, kanón (lágsöngur), keðjusöngur, kórall (einraddaður söngur án undirleiks), lessöngur, rapp, samsöngur, tvísöngur (samsöngur tveggja manna í tveimur röddum), íslenskur tvísöngur (fimmundarsöngur, einnig nefndur kvintsöngur), vinnusöngur, víxlsöngur, vókalísa (franska: vocalise), þrepsöngur og þrísöngur osfrv.
Sångröst xmf:მობირე
Mason Mount
Sumarið 2018 var hann svo lánaður til Derby í Championship, fyrstu deild Englands. Ekki var hann lengi að sanna sig í Derby, þar sem hann fékk kallið fyrst í enska landsliðið 4. október 2018 aðeins 19 ára. Í Derby vann hann í fyrsta sinn undir stjórn Frank Lampard, þeir voru ansi nálægt því að tryggja sér sæti í úrvalsdeildinni það tímabilið, en að þeir töpuðu úrslitaleik umspilsins gegn Aston Villa.
Tímabilið 19/20 fékk hann fyrst tækifærið að spila með aðalliði uppeldisfélagsins, um sumarið var Frank Lampard ráðinn stjóri Chelsea, en félagið var þá í miðju félagsskiptabanni og þeir þurftu að reiða sig á ungu leikmennina sem þ.á.m voru Tammy Abraham, Reece James, Fikayo Tomori og Mason Mount. Þar fékk hann að spila mikið með liðinu og fékk oft ósanngjarna gagnrýni, var m.a kallaður sonur þjálfarars vegna mikils spiltíma en við því svaraði þjálfarinn í viðtali að hann væri ekki hans eftirlætis leikmaður, heldur væri hann gæða leikmaður með frábært hugafar sem ætti mikið inni.
Ľubomír Moravčík
Ľubomír Moravčík (fæddur 22. júní 1965) er fyrrverandi knattspyrnumaður. Hann spilaði 80 leiki og skoraði 12 mörk með landsliðinu.
Mason Mount
Sumarið 2023 gerði hann 5 ára samning við Manchester United.
Antonio Valencia
Luis Antonio Valencia Mosquera (fæddur 4. ágúst 1985), þekktur sem Antonio Valencia''', er fyrrum knattspyrnumaður frá Ekvador. Hann spilaði síðast fyrir ekvadorska knattspyrnuliðið LDU Quito og ekvadórska landsliðið.
Valencia fór til Manchester United frá Wigan Athletic sumarið 2009 fyrir rúmar 16 milljónir punda. Hann fór frá United 10 árum síðar, 2019.
Wigan Athletic
Valencia var lánaður til Wigan sumarið 2006, upphaflega til eins árs. Láninu var síðan framlengt um eitt ár í viðbót og var Valencia síðan keyptur til Wigan í jánúarglugganum 2008 og skrifaði hann undir þriggja og hálfs árs samning. Hann vakti athygli fyrir frammistöðu sína og hafnaði hann m.a. Real Madrid í janúar 2009. En í júní 2009 var hann síðan seldur til Manchester United,
Manchester United
Þann 30. júní 2009 skrifaði Valencia undir fjögurra ára samning við Manchester United. Kaupin á Valencia voru fyrstu kaup félgasins þetta sumar og talið er að kaupverð hafi verið í kringum 16 milljónir punda.
Á undirbúningstímabilinu 2009 spilaði Valencia sinn fyrsta leik fyrir United gegn Boca Juniors í Audi bikarnum og skoraði hann í þeim leik. Hans fyrsti leikur á tímabilinu var hins vegar gegn Chelsea í leiknum um Samfélagsskjöldinn 2009. Hans fyrsta deildarmark var síðan í 2-1 sigri á Bolton Wanderers.
Valencia var í byrjunar liði United í úrslitaleik deildarbikarsins gegn Aston Villa og var hann valinn maður leiksins. Valencia var síðan valinn í lið tímabilsins ásamt liðsfélögum sínum Evra, Fletcher og Rooney.
Forskriftarvandinn
right|thumb|[[David Hume vakti fyrst athygli á forskriftarvandanum í Ritgerð um mannlegt eðli.]]
Forskriftarvandinn er vandi í siðspeki sem skoski heimspekingurinn David Hume vakti fyrst athygli á í riti sínu Ritgerð um mannlegt eðli. Hann veitti því athygli að margir tala um það sem ætti að vera á grundvelli fullyrðinga um það sem er. Það er að segja, þeir reyna að leiða gildisdóma af staðreyndum. En það viðist vera mikilvægur munur á lýsandi fullyrðingum (um það sem er, þ.e. um staðreyndir) annars vegar og á forskriftum (fullyrðingum um það sem ber) hins vegar.
Ef það er, til dæmis, staðreynd að skurðaðgerð geti eða jafnvel muni bjarga lífi manns, þá leiðir ekki af þeirri staðreynd að maður ætti að gangast undir aðgerðina. Til þess að komast að þeirri niðurstöðu þar að gefa sér gildisdóm sem forsendu í röksemdafærslunni, svo sem að lífið sé þess virði að því sé lifað. Ef maður gefur sér á hinn bóginn að lífið sé ekki þess virði að því sé lifað leiðir alls ekki af forsendunum að maður ætti að gangast undir aðgerðina enda þótt það sé óvefengjanleg staðreynd að aðgerðin muni bjarga lífi manns.
En er hægt að fara að því að leiða „ber“ (forskriftir og gildi) af „er“ (staðreyndum)? Þessi spurning er nú miðlæg í siðfræðilegri orðræðu. Hume er venjulega eignuð sú skoðun það sé ekki hægt að leiða forskriftir eða gildi af staðreyndum. (Aðrir túlka Hume á þann veg að hann sé ekki að segja að það sé ekki hægt að leiða siðferðilegar staðhæfingar af staðhæfingum um staðreyndir, heldur að það sé ekki hægt að gera það nema á grundvelli mannlegs eðlis, þ.e. með hliðsjón af mannlegum tilfinningum.) Hume er sennilega einn fyrsti hugsuðurinn sem gerir skýran greinarmun á staðhæfingum um staðreyndir annars vegar og gildi hins vegar. Greinarmunurinn liggur nú til grundvallar félagsvísindunum. Enski heimspekingurinn G.E. Moore varði áþekka kenningu í upphafi 20. aldar með gagnrýni sinni á hluthyggju um gildi.
Fáni Marokkó
Fáni Marokkó er rauður með grænni fimm-arma stjörnu í miðjunni. Hlutföll eru er 2:3. Fáninn tók gildi við sjálfstæði Marokkó frá Frakklandi 1956 en á sér þó mun lengri sögu. Mun rauði liturinn eiga að tákna niðja Múhammeðs.
Einliti rauði fáninn var við lýði þar til Frakkar tóku völd. Þá þótti rauði liturinn vera of líkur fánum ýmissa kommúnistaríkja og var því ákveðið að setja græna stjörnu.
Húron-vatn
thumb|Lega Húron-vatns. thumb|Við strönd vatnsins í Michigan. Húron-vatn (enska: Lake Huron, franska: Lac Huron) er eitt af fimm Vötnunum miklu. Ontaríó-fylki Kanada er á austurströnd vatnsins og Michigan-fylki Bandaríkjanna á vesturströndinni. Franskir landkönnuðir nefndu vatnið eftir Húrónum, frumbyggjum svæðisins. Húron-vatn er næststærst Vatnanna miklu að flatarmáli, 59.590 km2.
Vatnið tengist Michigan-vatni um Mackinac-sund. Í norðausturenda vatnsins er stór flói, Georgian Bay. Fljótið St. Marys rennur í vatnið en St. Clair-fljót úr því. Manitoulin-eyja er stærst eyja í vatninu og stærsta stöðuvatnseyja í heimi, tæplega 2800 km2. Um 30.000 eyjar eru í vatninu. Á 20. öld var náttúrulegur stofn vatnasilungs í Húron-vatni ofveiddur og hefur ekki náð sér eftir það. Framandi fisktegundir hafa fjölgað sér.
Borgir með yfir 10.000 íbúa við vatnið eru: Sarnia og Saugeen Shores í Kanada og Bay City, Port Huron og Alpena í Bandaríkjunum.
Hjaðningar
Hjaðningar (eða Héðningar) voru Héðinn konungur og lið hans sem kemur fyrir í Snorra-Eddu. Hjaðningavíg var fyrst haft um stríð Héðins og manna hans, og átti að vara að eilífu. Nú er hjaðningavíg haft um látlausan bardaga og oft haft um þá sem ættu síst að vera að berjast.
Þannig er kaflinn í Snorra-Eddu:
Ajaccio
thumb|Ajaccio. Ajaccio er stærsta borg og höfuðstaður Korsíku. Hún er á vesturströnd hennar og eru íbúar um 71.000 (2017).